2. ปัจจัยความเสี่ยง

จากลักษณะการประกอบธุรกิจของบริษัทฯ การผลิตและจำหน่ายแป้งสาลีที่มีคุณภาพให้ได้นั้น
ต้องคำนึงถึงปัจจัยต่างๆ
มากมายที่จะส่งเสริมให้บริษัทสามารถบรรลุวัตถุประสงค์และเป้าหมายของบริษัทที่ตั้งไว้ได้
เริ่มตั้งแต่การคัดสรรวัตถุดิบที่มีคุณภาพ การเก็บรักษาวัตถุดิบให้คงคุณภาพก่อนนำเข้ากระบวนการผลิต
การควบคุณคุณภาพแป้งสาลีระหว่างผลิตไปจนถึงขั้นตอนการจัดเก็บและจัดส่งแป้งสาลีให้ลูกค้า
ตลอดจนรักษาคุณภาพการให้บริการ
เพื่อให้ลูกค้าเกิดความพึงพอใจสูงสุดทั้งในด้านของคุณภาพสินค้าและบริการ
การประเมินปัจจัยความเสี่ยงที่จะส่งผลกระทบให้บริษัทไม่สามารถบรรลุเป้าประสงค์ได้ก็มีความสำคัญเช่นกัน
ดังนั้นบริษัทฯ ได้วิเคราะห์ปัจจัยความเสี่ยงที่อาจจะเกิดขึ้น
และส่งผลกระทบต่อการดำเนินงานในอนาคต ไว้ ดังนี้

2.1 ความเสี่ยงจากการพึ่งพิงบุคคลที่เกี่ยวข้องกัน

ความเสี่ยงจากการมีพื้นที่เก็บวัตถุดิบไม่เพียงพอต่อการดำเนินงาน

ปัจจุบัน บริษัทฯ มีไซโลขนาดเล็กและใหญ่รวมกันทัง้ หมด 11 ไซโล
สำหรับจัดเก็บวัตถุดิบคือข้าวสาลีซึ่งไซโลที่บริษัทฯ
มีอยู่ทั้งหมดยังมีพื้นที่ไม่เพียงพอต่อปริมาณวัตถุดิบของบริษัทฯ
ในบางช่วงเวลาที่มีข้าวสาลีเป็นจำนวนมาก จึงทำให้บริษัทฯ
มีความจำเป็นต้องเช่าไซโลหรือโกดังเพิ่มจากบริษัทที่เกี่ยวข้อง ซึ่งระยะอายุสัญญาเช่าจะขึ้น
อยู่กับความจำเป็นในการจัดเก็บในแต่ละช่วงเวลา ที่ผ่านมาบริษัทฯ
จะทำสัญญาเช่าระยะสั้นอายุประมาณ 2 เดือน อย่างไรก็ตามบริษัทฯ
อาจมีความเสี่ยงหากในช่วงเวลาที่ต้องการเช่าไซโลหรือโกดังดังกล่าวหรือกรณีต้องการเช่าไซโลเพิ่มแต่บริษัทที่เกี่ยวข้องไม่สามารถให้บริษัทฯ
เช่าพื้น ที่ได้ทำให้เกิดผลกระทบต่อบริษัทฯ ในแง่การจัดหาสถานที่เก็บข้าวสาลี
และในแง่ค่าใช้จ่ายที่เพิ่มขึ้น
เนื่องจากราคาค่าเช่าในปัจจุบันเป็นราคาค่าเช่าเดียวกันกับที่บริษัทในกลุ่มให้เช่ากันเอง
และเมื่อเปรียบเทียบกับราคาค่าเช่าไซโลของบุคคคลภายนอกในบริเวณเดียวกันพบว่าราคาค่าเช่าไซโลต่ำกว่าราคาค่าเช่าของบุคคลภายนอกรวมถึงค่าขนส่งที่ต้องเพิ่มขึ้น
อย่างไรก็ตาม ที่ผ่านมาบริษัทฯ
เคยมีความต้องการเช่าพื้นที่จัดเก็บวัตถุดิบเพิ่มแต่ไม่สามารถเช่าไซโลจากบริษัทที่เกี่ยวข้องได้ จึง

ต้องขอเช่าพื้นที่จากผู้ให้เช่าคลังสินค้ารายอื่นซึ่งบริษัทฯ
สามารถดำเนินการเช่าไซโลจากบุคคลภายนอกได้ โดยค่าใช้จ่ายรวมค่าขนส่งต่าง ๆ เพิ่มขึ้น
จากเดิมประมาณ 0.6 ล้านบาทต่อระยะเช่าจำนวน 3 เดือนต่อ 1 ไซโล
ซึ่งถือเป็นจำนวนที่ไม่มากนัก ดังนั้น หากในอนาคตบริษัทฯ
จำเป็นต้องหาพื้นที่จัดเก็บวัตถุดิบเพิ่มเติมบริษัทฯ สามารถเช่าจากบุคคลภายนอกได้
โดยไม่ส่งผลกระทบต่อบริษัทฯ อย่างมีนัยสำคัญ

2.2 ความเสี่ยงทางด้านการเงิน

ความเสี่ยงจากความผันผวนของอัตราดอกเบี้ย

ณ สิ้น ปี 2552 บริษัทฯ มีอัตราส่วนหนี้สินที่มีภาระดอกเบี้ยต่อส่วนของผู้ถือหุ้น เท่ากับ 0.6 เท่า
และ ปรับเพิ่มขึ้น เป็น 1.2 เท่าในปี 2553 สาเหตุมาจากการปรับโครงสร้างทุน
และจ่ายเงินปันผลทำให้บริษัทฯ จำเป็นต้องกู้เงินจากสถาบันการเงินเพิ่มขึ้น ส่วนในปี 2554 บริษัทฯ
มีอัตราส่วนหนี้สินที่มีภาระดอกเบี้ยต่อทุนเพิ่มขึ้น จากปี 2553 เป็น 1.4 เท่า เนื่องจากบริษัทฯ
มีการกู้ยืมเงินระยะสั้น จากสถาบันการเงินเพิ่มขึ้น เพื่อสั่งซื้อวัตถุดิบ และ ณ สิ้นสุดปี 2555
อัตราส่วนหนี้สินที่มีภาระดอกเบี้ยต่อทุนได้ปรับลดลงเหลือ 0.4 เท่า
ซึ่งเหตุที่ทำให้อัตราส่วนดังกล่าวลดลง มาจากการที่บริษัทมีการเพิ่มทุน
และชำระคืนเงินกู้ยืมระยะยาวจากสถาบันการเงินไปทั้งหมด ประกอบกับกำไรสะสมที่เพิ่มขึ้นจากปี
2554 โดย ณ 31 ธันวาคม 2555 บริษัทฯ
มีเงินกู้ยืมจากสถาบันการเงินอยู่ในรูปของเงินกู้ระยะสั้นประมาณ 220.2 ล้านบาท
และภาระดอกเบี้ยจ่ายจำนวน 19.2 ล้านบาท
โดยอัตราดอกเบี้ยที่คิดอ้างอิงจากอัตราดอกเบี้ยเป็นแบบลอยตัว
ซึ่งหากมีการปรับอัตราดอกเบี้ยเงินกู้ขึ้นย่อมส่งผลกระทบต่อ
บริษัทฯ ทำให้มีภาระดอกเบี้ยเพิ่มขึ้น ส่งผลต่อผลการดำเนินงานทำให้กำไรของบริษัทฯ ลดลง
รวมถึงอาจทำให้ผลตอบแทนต่อผู้ถือหุ้นลดลงด้วย อย่างไรก็ตามบริษัทฯ
ได้มีการบริหารความเสี่ยงจากอัตราดอกเบี้ย โดยการจัดสรรเงินกู้ยืมที่เป็นอัตราดอกเบี้ย
คงที่และลอยตัวให้เหมาะสมและติดตามแนวโน้มของอัตราดอกเบี้ยอย่างสม่ำเสมอ

ความเสี่ยงจากความผันผวนของอัตราแลกเปลี่ยนเงินตราต่างประเทศ

ในการดำเนินธุรกิจผลิตและจำหน่ายแป้งสาลี วัตถุดิบหลักที่สำคัญ คือ
ข้าวสาลีซึ่งเป็นวัตถุดิบที่ต้องนำเข้าจากต่างประเทศ
ซึ่งการชำระเงินจะใช้เงินสกุลเหรียญสหรัฐเป็นหลักในขณะที่สินค้าทั้งหมดที่บริษัทฯ
ผลิตจะจำหน่ายภายในประเทศ ซึ่งการดำเนินธุรกิจดังกล่าวอาจส่งผลให้บริษัทฯ
ได้รับผลกระทบจากความผันผวนของอัตราแลกเปลี่ยนที่เกิดขึ้น
หากค่าเงินบาทอ่อนค่าลงเมื่อเทียบกับค่าเงินเหรียญสหรัฐจะทำให้ต้นทุนของ บริษัทฯ เพิ่มสูงขึ้น
แต่ในขณะเดียวกัน
หากค่าเงินบาทแข็งค่าขึ้นเมื่อเทียบกับค่าเงินเหรียญสหรัฐจะทำให้ต้นทุนของบริษัทฯ ลดต่ำลง ดังนั้น
เพื่อลดความผันผวนของอัตราแลกเปลี่ยน บริษัทฯ
จึงได้มีการทำธุรกรรมทางการเงินโดยการจองซื้ออัตราแลกเปลี่ยนตามสกุลเงินในการนำเข้าผลิตภัณฑ์จากต่างประเทศล่วงหน้า
(Fixed Forward Exchange Rate)
เพื่อป้องกันความผันผวนของอัตราแลกเปลี่ยนที่อาจส่งผลกระทบต่อผลการดำเนินงานของบริษัทฯ
รวมถึงบริษัทฯ ไม่มีนโยบายเก็งกำไรจากอัตราแลกเปลี่ยน การทำสัญญาจองซื้ออัตราแลกเปลี่ยน

ล่วงหน้านั้น จะอยู่ในดุลยพินิจที่รอบคอบของผู้บริหารของบริษัทฯ
ซึ่งในการทำสัญญาดังกล่าวส่งผลให้บริษัทฯ
บริหารต้นทุนไม่ให้มีความผันผวนมากนักและทราบต้นทุนล่วงหน้าได้ ทั้ง นี้
ในช่วงผลการดำเนินงานที่ผ่านมาบริษัทฯ
ยังไม่ได้รับผลกระทบจากความผันผวนของอัตราแลกเปลี่ยนอย่างมีนัยสำคัญเนื่องจากในช่วงปี 2552
ถึงปี 2554 และ ปี 2555 บริษัทฯ มีกำไรจากอัตราแลกเปลี่ยนจำนวน 1.7 ล้านบาท 4.3
ล้านบาท 2.3 ล้านบาท และ 2.5 ล้านบาท ตามลำดับ อย่างไรก็ดี
การทำสัญญาล่วงหน้าที่ผ่านมามิได้ประกันว่าบริษัทฯ
จะสามารถบริหารจัดการให้มีกำไรจากอัตราแลกเปลี่ยนต่อเนื่องได้ทุกปี เนื่องจากขึ้น
อยู่กับความผันผวนของอัตราแลกเปลี่ยนในขณะที่ทำสัญญาล่วงหน้า

2.3 ความเสี่ยงในการประกอบธุรกิจ

ความเสี่ยงจากการจัดหาวัตถุดิบให้ตรงกับปริมาณและคุณภาพที่ต้องการ

วัตถุดิบหลักในการผลิตแป้งสาลี คือ ข้าวสาลี
ซึ่งเป็นธัญพืชที่เจริญเติบโตได้ดีในสภาพแวดล้อมที่มีอากาศเย็น
ซึ่งประเทศไทยไม่สามารถเพาะปลูกได้จึงจำเป็นต้องมีการนำเข้าข้าวสาลีจากต่างประเทศทั้งหมด
ประเทศที่ปลูกและจำหน่ายข้าวสาลี ได้แก่ สหรัฐอเมริกา ออสเตรเลีย แคนาดา จีน อินเดีย
อาร์เจนติน่า และอีกหลายประเทศในยุโรป
โดยคุณภาพของข้าวสาลีจะมีความแตกต่างกันในแต่ละแหล่งเพาะปลูก สำหรับบริษัทฯ
จะเลือกซื้อข้าวสาลีจากประเทศสหรัฐอเมริกาและออสเตรเลียเป็นหลักเนื่องจากข้าวสาลีมีค่าโปรตีนที่เหมาะกับการผลิตสินค้าของบริษัทฯ
หากบริษัทฯ
ไม่สามารถจัดหาข้าวสาลีให้ตรงตามปริมาณการผลิตและตรงตามคุณภาพที่ต้องการได้อาจส่งผลกระทบต่อรายได้ของบริษัทฯ
ดังที่เคยเกิดมาแล้วที่ออสเตรเลีย ซึ่งประสบสภาวะอากาศแห้งแล้งทำให้ผลผลิตออกมาน้อย บริษัทฯ
จะเกิดความเสี่ยงจากการไม่มีวัตถุดิบเพียงพอสำหรับผลิตสินค้าส่งมอบให้กับลูกค้าได้
อย่างไรก็ตามบริษัทฯ
ได้ทำข้อตกลงซื้อขายล่วงหน้ากับผู้ค้าวัตถุดิบในการจัดหาข้าวสาลีที่มีคุณภาพและมีปริมาณตามที่บริษัทฯ
ต้องการจากทั้งสองประเทศแล้ว รวมถึงการที่บริษัทฯ
มีนโยบายการควบคุมและรักษาระดับวัตถุดิบคงคลังให้มีปริมาณเพียงพอต่อแผนการผลิตและจำหน่ายเพื่อป้องกันการขาดแคลนวัตถุดิบแล้ว
นอกจากนี้จากการที่ปัจจุบันมีหลายประเทศในโลกที่เป็นแหล่งเพาะปลูกและผลิตข้าวสาลีได้ บริษัทฯ
จึงสามารถหันไปนำเข้าข้าวสาลีจากประเทศอื่นได้ อาทิเช่น แคนาดา ประเทศในแถบอเมริกาใต้
จีนหรืออินเดีย
ถึงแม้คุณภาพของข้าวสาลีอาจจะไม่เทียบเท่ากับข้าวสาลีที่นำเข้าจากสหรัฐอเมริกาและออสเตรเลีย
แต่บริษัทฯ สามารถนำเข้ามาผลิตโม่เป็นแป้งและผสมสูตรให้เหมาะกับความต้องการของลูกค้าได้

ความเสี่ยงจากการผันผวนของราคาข้าวสาลี

ข้าวสาลีเป็นสินค้าโภคภัณฑ์ประเภทหนึ่งที่มีตลาดซื้อขายล่วงหน้า (Grain Exchange)
ในสหรัฐอเมริกา ซึ่งต้นทุนหลักของบริษัทฯ คือ ข้าวสาลี คิดเป็นอัตราส่วนประมาณร้อยละ 90
ของต้นทุนขาย ซึ่งในการจัดซื้อข้าวสาลีของบริษัทฯ จะจัดซื้อ หลัก ๆ ปีละประมาณ 2 ครั้ง
ในเดือนมีนาคมและเดือนกันยายน ซึ่งในแต่ละครั้งจัดซื้อ มีปริมาณมากประมาณ 20,000 ตัน
ราคาข้าวสาลีที่จัดซื้อ ครั้งหนึ่งๆ อาจใช้สำหรับการผลิตสินค้าไปถึง 4 - 6 เดือน
หากราคาข้าวสาลีมีการเปลี่ยนแปลงจะส่งผลให้ต้นทุนของบริษัทฯ
มีความผันผวนและส่งผลกระทบต่อผลกำไรของบริษัทฯ เนื่องจากบริษัทฯ
ไม่สามารถปรับราคาขายแป้งสาลีให้กับลูกค้าได้ทันที
ทั้งหมดเนื่องจากข้าวสาลีเป็นหนึ่งในสินค้าควบคุมของกรมการค้าภายใน
หากต้องการปรับราคาจำหน่ายต้องแจ้งต่อกรมการค้าภายในก่อน อย่างไรก็ดีบริษัทฯ
มีการบริหารความเสี่ยงเพื่อลดผลกระทบจากความผันผวนของราคาข้าวสาลีได้โดยมีแผนกการตลาดต่างประเทศติดตามแนวโน้มราคาข้าวสาลีในตลาดโลกอย่างต่อเนื่อง
และในช่วงที่ราคาข้าวสาลีขึ้น สูงมากๆ บริษัทฯ
จะจัดซื้อให้เพียงพอกับความต้องการผลิตและจำหน่ายเท่านั้น
รวมถึงยังมีการจัดการป้องกันความเสี่ยงด้านความผันผวนของราคาด้วยการจัดซื้อล่วงหน้าให้เหมาะสมกับแนวโน้มของราคาและยังมีการบริหารจัดการต้นทุนโดยการจองซื้ออัตราแลกเปลี่ยนล่วงหน้าเพื่อลดความผันผวนของต้นทุนที่อาจเกิดขึ้นได้
นอกจากนี้บริษัทฯ
มีการบริหารความเสี่ยงเพื่อลดผลกระทบจากการบริหารจัดการต้นทุนในส่วนการผลิตโดยมีแผนกวิจัยและพัฒนาผลิตภัณฑ์
(R&D) ของบริษัทฯ
ได้ทำการค้นคว้าวิจัยอย่างต่อเนื่องถึงการเลือกใช้วัตถุดิบที่มีราคาตํ่าแต่สามารถนำมาผสมและได้ผลิตภัณฑ์ที่มีคุณภาพดังเดิม
และจากการบริหารจัดการต้นทุนตามที่กล่าวมามีส่วนช่วยทำให้อัตรากำไรขั้นต้นของบริษัทในระหว่างปี
2552 ถึงปี 2554 มีการปรับเพิ่มขึ้นอย่างต่อเนื่องจากร้อยละ 12.97 เป็นร้อยละ 18.0 และ
ร้อยละ 18.2 ตามลำดับ อย่างไรก็ตามถึงแม้ว่าบริษัทฯ
จะมีวิธีการบริหารจัดการตามที่ได้กล่าวไปแล้ว
บริษัทฯก็ยังได้รับผลกระทบจากราคาข้าวสาลีในช่วงที่มีความผันผวนสูง โดยในปี 2555
อัตรากำไรขั้นต้นของบริษัทฯ ได้ปรับลดลงเหลือร้อยละ 16.1
ซึ่งเป็นผลจากความผันผวนของราคาข้าวสาลีในช่วงที่ผ่านมา

ความเสี่ยงจากความผันผวนของต้นทุนการขนส่งวัตถุดิบ (ราคานํ้ามัน)

บริษัทฯ ต้องนำเข้าข้าวสาลีจากต่างประเทศโดยใช้การขนส่งทางเรือ
ซึ่งค่าขนส่งดังกล่าวถือเป็นส่วนหนึ่งของต้นทุนข้าวสาลี
โดยค่าระวางเรือในการขนส่งจะอ้างอิงกับราคาน้ำมันในตลาดโลก
ซึ่งหากราคาน้ำมันปรับตัวเพิ่มสูงขึ้น
จะส่งผลให้ค่าระวางเรือปรับเปลี่ยนตามในอัตราที่สูงขึ้นด้วยเช่นกัน
รวมถึงหากมีความต้องการใช้การขนส่งทางเรือที่เพิ่มมากขึ้น
ทำให้บริษัทเดินเรือปรับเพิ่มค่าระวางเรือได้เช่นกัน
ซึ่งต้นทุนดังกล่าวเป็นต้นทุนที่อยู่เหนือการควบคุมของบริษัทฯ หากมีการปรับตัวเพิ่มขึ้น
ย่อมต้องส่งผลกระทบต่อต้นทุนขายของบริษัทฯ และมีส่วนทำให้ผลกำไรของบริษัทฯ ปรับลดลง
อย่างไรก็ตามบริษัทฯ ได้มีการบริหารจัดการต้นทุนส่วนค่าระวางเรือ
โดยการนำเข้าข้าวสาลีในปริมาณมากบรรทุกเรือขนาดใหญ่จะทำให้ต้นทุนค่าขนส่ง
ต่อหน่วยลดลงประกอบกับการร่วมกับผู้ประกอบการโรงงานโม่แป้งสาลีรายอื่นๆ
ในการนำเข้าข้าวสาลีลงเรือบรรทุกลำเดียวกัน

โดยแต่ละรายสามารถนำเข้าข้าวสาลีได้ตามปริมาณที่ต้องการ
และยังสามารถประหยัดต้นทุนค่าขนส่งได้มากกว่าการนำเข้าข้าวสาลีมาโดยลำพังเพียงรายเดียว

ความเสี่ยงที่บริษัทฯไม่ได้ทำสัญญาป้องกันความเสี่ยงจากการเปลี่ยนแปลงราคาวัตถุดิบ

ในการซื้อสินค้าวัตถุดิบ บริษัทฯ ไม่มีนโยบายในการทำสัญญาซื้อขายล่วงหน้าในรูปแบบของ forward
หรือ futures contract เพื่อป้องกันความเสี่ยงจากการผันผวนของราคาวัตถุดิบ
อย่างไรก็ตามบริษัทฯ จะมีการปรับราคาแป้งสาลีให้สะท้อนราคาของข้าวสาลีที่เปลี่ยนแปลงอยู่เสมอ
โดยในช่วงที่ราคาข้าวสาลีในตลาดโลกปรับตัวสูงขึ้น บริษัทฯ
จะปรับราคาขายแป้งสาลีให้สะท้อนราคาที่เปลี่ยนแปลงสำหรับลูกค้าที่ไม่ได้มีการทำสัญญากันไว้
แต่สำหรับลูกค้าที่ทำสัญญาไว้แล้วบริษัทฯ จำเป็นต้องคงราคาไว้ตามสัญญา
ส่วนในช่วงที่ราคาข้าวสาลีในตลาดโลกปรับตัวลดลง บริษัทฯ จำเป็นต้องมีการบริหารจัดการวัตถุดิบ
โดยการเร่งขายแป้งสาลี
รวมไปถึงการขายข้าวสาลีบางส่วนให้กับกลุ่มลูกค้าอุตสาหกรรมอาหารสัตว์ที่มีความจำเป็นต้องใช้ข้าวสาลีอยู่แล้ว
นอกจากนี้บริษัทฯ
ยังมีการจัดการป้องกันความเสี่ยงด้านความผันผวนของราคาด้วยการจัดซื้อให้เหมาะสมกับแนวโน้มของราคา
และยังมีการบริหารจัดการต้นทุนโดยการจองซื้ออัตราแลกเปลี่ยนล่วงหน้าเพื่อลดความผันผวนของต้นทุนที่อาจเกิดขึ้นได้
จากการบริหารจัดการต้นทุนตามที่กล่าวมามีส่วนช่วยทำให้อัตรากำไรขั้นต้นของบริษัทในระหว่างปี
2552 ถึงปี 2554 มีการปรับเพิ่มขึ้น อย่างต่อเนื่องจากร้อยละ 12.97 เป็นร้อยละ 18.0
และร้อยละ 18.2 ตามลำดับ อย่างไรก็ตามในช่วงที่ราคาข้าวสาลีมีความผันผวนมาก
ถึงแม้ว่าบริษัทฯ จะมีวิธีการบริหารจัดการตามที่ได้กล่าวมา บริษัทฯ
ก็ยังได้รับผลกระทบจากราคาที่เปลี่ยนแปลง โดยใน ปี 2555 อัตรากำไรขั้นต้นของบริษัทฯ
ได้ปรับลดลงเหลือร้อยละ 16.1 ซึ่งเป็นผลจากความผันผวนของราคาข้าวสาลีในช่วงที่ผ่านมา

2.4 ความเสี่ยงจากนโยบายของภาครัฐ

ความเสี่ยงจากการที่ราคาขายแป้งสาลีเป็นสินค้าควบคุม

ในปี 2552
กรมการค้าภายในได้ประกาศให้แป้งสาลีเป็นสินค้าควบคุมโดยผู้ประกอบการต้องแจ้งต้นทุนการผลิต
ต้นทุนการนำเข้าสินค้า ต้นทุนค่าใช้จ่าย ราคาจำหน่าย ฯลฯ ให้แก่กรมการค้าภายใน
ซึ่งราคาขายที่แจ้งจะถือเป็นเพดานราคาขายสูงสุดที่บริษัทฯ สามารถจำหน่ายได้ ดังนั้น
หากต้นทุนวัตถุดิบมีราคาสูงขึ้นจนเกินเพดานราคาขายที่เคยแจ้งไว้ จะทำให้การขึ้น
ราคาแป้งสาลีของผู้ประกอบการทำได้ยากและขาดความคล่องตัวในการปรับราคาขายแป้งสาลี
เนื่องจากต้องแจ้งให้กรมการค้าภายในทราบก่อน
ด้วยเหตุนี้ผู้ประกอบการจะต้องบริหารจัดการต้นทุนเองและไม่สามารถผลักภาระต้นทุนที่เกิดขึ้นทั้งหมดให้แก่ลูกค้า
โดยการปรับขึ้นราคาได้ทันที
จึงทำให้เกิดความเสี่ยงในแง่ของผลกำไรที่อาจลดลงหากราคาวัตถุดิบมีการปรับเพิ่มสูงขึ้น
อย่างไรก็ตามโดยปกติต้นทุนและราคาขายมักจะต่ำกว่าราคาเพดานที่แจ้งไว้
แต่หากต้นทุนสินค้าของบริษัทฯ ปรับสูงขึ้น มากทำให้บริษัทฯ จำเป็นต้องขอปรับราคาขายขึ้น
ซึ่งจะมีการแจ้งให้กับทางภาครัฐรับทราบและปรับขึ้นราคาเพื่อให้สอดคล้องกับต้นทุนการผลิตของอุตสาหกรรมและเพื่อป้องกันปัญหาสินค้าขาดแคลน
นอกจากนี้บริษัทฯ
ได้ตระหนักถึงความเสี่ยงจากนโยบายของรัฐเป็นอย่างมากจึงได้มีการบริหารจัดการทั้งในแง่ต้นทุนและการมุ่งเน้นผลิตและพัฒนาสินค้าให้มีคุณภาพ
และการให้บริการลูกค้าให้เป็นที่พอใจ เพื่อให้สามารถแข่งขันกับคู่แข่งทั้ง ในและต่างประเทศได้
ซึ่งจากอัตรากำไรขั้นต้นที่ผ่านมาใน ระหว่างปี 2552 ถึงปี 2554 บริษัทฯ
มีอัตรากำไรขั้นต้นอยู่ที่ร้อยละ 12.97 ร้อยละ 18.04 และร้อยละ 18.42 ตามลำดับ

ความเสี่ยงจากการเปิ ดเสรีการนำเข้าแป้ งสาลีจากภาครัฐ

ก่อนปี 2548 ประเทศไทยมีการกำหนดพิกัดอัตราภาษีขาเข้าของแป้งสาลีในอัตราที่สูงถึงร้อยละ 40
จึงทำให้อุตสาหกรรมผลิตแป้งสาลีได้รับการคุ้มครอง
แต่หลังจากที่ไทยต้องปฏิบัติตามพันธะกรณีข้อตกลงของสมาชิกเขตการค้าเสรีอาเซียน (AFTA)
รวมทั้งการทำสัญญา FTA กับบางประเทศ ได้แก่ อินเดีย ออสเตรเลีย มีผลทำให้เมื่อปี 2548
ไทยต้องลดอัตราภาษีขาเข้าเหลือเพียงร้อยละ 5.0 และเมื่อเดือนมกราคม 2553
อัตราภาษีขาเข้าแป้งสาลีจากกลุ่มประเทศอาเซียนได้ลดลงเหลืออัตราร้อยละ 0
ทำให้มีการแข่งขันด้านราคาสูงขึ้น และการลดอากรขาเข้าของแป้งสาลี
ทำให้ลูกค้าอาจนำเข้าแป้งสาลีเข้ามาเองโดยตรงแทนการซื้อจากโรงงานผลิตแป้งสาลีในประเทศ
ซึ่งจะส่งผลกระทบต่อผลการดำเนินของบริษัทฯ ในแง่ของยอดขายที่อาจลดลงได้
และย่อมส่งผลถึงกำไรที่ต้องปรับลดลงด้วย อย่างไรก็ตาม
ที่ผ่านมาการเปิดเสรีการนำเข้าแป้งตามข้อตกลงของ AFTA ยังไม่ส่งผลต่อการดำเนินธุรกิจ
โดยที่ผ่านมาสัดส่วนการนำเข้าแป้งสาลีโดยตรงจากต่างประเทศเทียบกับการซื้อจากโรงงานการผลิตยังไม่มีการเปลี่ยนแปลงอย่างมีนัยสำคัญ
อย่างไรก็ดีบริษัทฯ มีแผนงานในการในการบริหารจัดการในเรื่องดังกล่าวโดย

1. การมุ่งเน้นคุณภาพของสินค้า บริษัทฯ จะมุ่งเน้นผลิตสินค้าที่ไม่มีสิ่งปลอมปน
ซึ่งอาจอันตรายต่อการบริโภค

2. การบริการหลังการขาย เมื่อลูกค้าซื้อสินค้าจากบริษัทฯ
จะมีการตรวจสอบคุณภาพทุกครั้งก่อนจัดส่ง และหากมีการ

ร้องเรียนเกี่ยวกับคุณภาพของแป้งสาลี บริษัทฯ จะเร่งดำเนินการแก้ไขให้ลูกค้าอย่างรวดเร็วไม่เกิน
7 วัน

3. ปริมาณการสั่งซื้อ การสั่งซื้อสินค้ากับบริษัทฯ
สร้างความยืดหยุ่นกับลูกค้าได้มากกว่าโดยลูกค้าไม่ต้องเตรียม

สถานที่ไว้จัดเก็บ ทำให้ลูกค้าสามารถสั่งซื้อได้ในปริมาณที่ต้องการ
นอกจากนี้หากลูกค้าต้องการความร่วมมือจาก

บริษัทฯ ในการพัฒนาวัตถุดิบแป้งสาลี ทางบริษัทฯ สามารถส่งทีมนักวิทยาศาสตร์ของบริษัทฯ
ไปร่วมมือในการ

พัฒนาแป้งสาลีให้เหมาะสมกับความต้องการของลูกค้าได้อีกด้วย

2.5 ความเสี่ยงจากการมีกลุ่มผู้ถือหุ้นรายใหญ่ถือหุ้นในบริษัทฯ มากกว่าร้อยละ 50

ณ 31 ธันวาคม 2555 ผู้ถือหุ้นรายใหญ่ของบริษัทฯ คือ บริษัท ไทยชูการ์ เทอร์มิเนิ้ล จำกัด
(มหาชน) TSTE ถือหุ้นเป็นจำนวนร้อยละ 69.33 ของทุนชำระแล้วทั้งหมด
ซึ่งสัดส่วนดังกล่าวมากกว่าร้อยละ 50 ทำให้ TSTE
สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทฯ กำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้น ผู้ถือหุ้นรายอื่นของบริษัทฯ
จึงมีความเสี่ยงในการไม่สามารถรวบรวมคะแนนเสียงเพื่อถ่วงดุลเรื่องที่ผู้ถือหุ้นใหญ่เสนอให้ที่ประชุมผู้ถือหุ้นพิจารณา

อย่างไรก็ตามเพื่อให้การดำเนินธุรกิจของบริษัทฯ เป็นไปอย่างโปร่งใส และถ่วงดุลอำนาจดังกล่าว
บริษัทฯ
ได้พิจาณาปรับโครงสร้างองค์กรใหม่เพื่อให้การบริหารจัดการมีประสิทธิภาพมากขึ้นสามารถตรวจสอบได้
และมีการถ่วงดุลอำนาจจึงได้มีการแต่งตั้งคณะกรรมการบริษัท คณะกรรมการบริหาร
และคณะกรรมการตรวจสอบ โดยบริษัทฯ มีกรรมการบริษัทรวมกรรมการตรวจสอบทั้งสิ้น 12 ท่าน
ในจำนวนนี้มีกรรมการที่ไม่ใช่กลุ่มผู้ถือหุ้นรายใหญ่ 4 ท่าน นอกจากนี้บริษัทฯ ยังจัดให้มี
ฝ่ายตรวจสอบภายในที่ปฏิบัติงานเป็นอิสระตามความเหมาะสมและขึ้นตรงต่อคณะกรรมการตรวจสอบ
โดยมีหน้าที่หลักในการดูแลระบบการควบคุมภายในเพื่อให้เป็นไปตามระบบที่ได้กำหนดไว้
และตรวจสอบการดำเนินงานของฝ่ายบริหารเพื่อให้เกิดความโปร่งใส
นอกจากนี้ในกรณีเข้าทำรายการที่เกี่ยวโยงกันกับกรรมการ ผู้ถือหุ้นรายใหญ่
ผู้มีอำนาจควบคุมในกิจการที่เกี่ยวข้อง รวมถึงบุคคลที่อาจมีความขัดแย้ง
บุคคลดังกล่าวจะไม่มีสิทธิออกเสียงในการอนุมัติรายการดังกล่าว
และในการอนุมัติรายการจะต้องปฏิบัติตามหลักเกณฑ์ของสำนักงาน กลต. และตลาดหลักทรัพย์ฯ